Traficul pe DN 2 E85 se desfăşoară cu dificultate, luni după-amiază, după ce cinci autovehicule au fost implicate într-un accident rutier în urma căruia 4 persoane au fost rănite.
Potrivit IPJ Buzău, din primele date, la Poşta Câlnău, s-a produs un accident rutier în care au fost implicate cinci autovehicule.
”Patru persoane sunt evaluate medical la acest moment”, a transmis sursa citată.
De asemenea, pe alte două drumuri naţionale din judeţul Buzău - DN10 şi DN1 B - s-au produs accidente rutiere în urma cărora doi biciclişti au fost accidentaţi de autovehicule.